CELEX: 32005R1240
Language: el
Date: 2005-07-29 00:00:00
Title: Κανονισμός (ΕΚ) αριθ. 1240/2005 της Επιτροπής, της 29ης Ιουλίου 2005, για την τροποποίηση του κανονισμού (ΕΚ) αριθ. 1279/98 όσον αφορά ορισμένες δασμολογικές ποσοστώσεις για προϊόντα βοείου κρέατος καταγωγής Ρουμανίας

30.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 200/34
            
         
      ΚΑΝΟΝΙΣΜΌΣ (ΕΚ) αριθ. 1240/2005 ΤΗΣ ΕΠΙΤΡΟΠΉΣ
   
   της 29ης Ιουλίου 2005
   για την τροποποίηση του κανονισμού (ΕΚ) αριθ. 1279/98 όσον αφορά ορισμένες δασμολογικές ποσοστώσεις για προϊόντα βοείου κρέατος καταγωγής Ρουμανίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του βοείου κρέατος (1), και ιδίως το πρώτο εδάφιο του άρθρου 32, παράγραφος 1,
   Εκτιμώντας τα ακόλουθα:
   
               (1)
            
            
               Η απόφαση 2003/18/ΕΚ του Συμβουλίου, της 19ης Δεκεμβρίου 2002, σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και της Ρουμανίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις (2), προβλέπει παραχωρήσεις όσον αφορά την εισαγωγή προϊόντων βοείου κρέατος στο πλαίσιο δασμολογικής ποσόστωσης που ανοίχθηκε από τη συμφωνία αυτή.
            
         
               (2)
            
            
               Διατάξεις σχετικά με τις λεπτομέρειες εφαρμογής της δασμολογικής αυτής ποσόστωσης θεσπίστηκαν με τον κανονισμό (ΕΚ) αριθ. 1279/98 της Επιτροπής, της 19ης Ιουνίου 1998, για τον καθορισμό των λεπτομερειών εφαρμογής για τις δασμολογικές ποσοστώσεις βοείου κρέατος που προβλέπονται από τις αποφάσεις 2003/286/ΕΚ και 2003/18/ΕΚ του Συμβουλίου για τη Βουλγαρία και τη Ρουμανία (3).
            
         
               (3)
            
            
               Η απόφαση 2005/431/ΕΚ του Συμβουλίου και της Επιτροπής, της 25ης Απριλίου 2005, για τη σύναψη πρόσθετου πρωτοκόλλου της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και της Ρουμανίας, αφετέρου, για να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (4), προβλέπει παραχωρήσεις όσον αφορά προϊόντα βοείου κρέατος.
            
         
               (4)
            
            
               Πρέπει να θεσπιστούν τα μέτρα που είναι αναγκαία για το άνοιγμα παραχωρήσεων, όσον αφορά προϊόντα βοείου κρέατος και να τροποποιηθεί αναλόγως ο κανονισμός (ΕΚ) αριθ. 1279/98.
            
         
               (5)
            
            
               Επιπροσθέτως, το άρθρο 4 παράγραφος 1 του κανονισμού (ΕΚ) αριθ. 1279/98 προβλέπει ότι οι αιτήσεις πιστοποιητικών μπορούν να υποβάλλονται μόνο κατά τη διάρκεια των πρώτων δέκα ημερών κάθε περιόδου που αναφέρεται στο άρθρο 2 του εν λόγω κανονισμού. Ενόψει της ημερομηνίας έναρξης ισχύος του πρόσθετου πρωτοκόλλου, είναι αναγκαίο να θεσπιστεί παρέκκλιση από τη διάταξη αυτή για την περίοδο μεταξύ της έναρξης ισχύος του παρόντος κανονισμού και της 31ης Δεκεμβρίου 2005.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Κατά παρέκκλιση του άρθρου 4 παράγραφος 1 του κανονισμού (ΕΚ) αριθ. 1279/98, οι αιτήσεις πιστοποιητικών για την περίοδο μεταξύ της έναρξης ισχύος του παρόντος κανονισμού και της 31ης Δεκεμβρίου 2005 πρέπει να κατατεθούν κατά τη διάρκεια των πρώτων δέκα εργάσιμων ημερών μετά την ημερομηνία δημοσίευσης του παρόντος κανονισμού στην Επίσημη Εφημερίδα της Ευρωπαϊκής Ένωσης, ενώ κατά την 10η εργάσιμη ημέρα, μέχρι τις 13.00 ώρα Βρυξελλών.
   2.   Οι αιτήσεις πιστοποιητικών που υποβλήθηκαν κατά την διάρκεια των πρώτων 10 ημερών του Ιουλίου 2005 σύμφωνα με το άρθρο 4 παράγραφος 1 του κανονισμού (ΕΚ) αριθ. 1279/98, θεωρούνται ως αιτήσεις βάσει της παραγράφου 1.
   3.   Τα παράρτημα Ι και ΙΙ του κανονισμού (ΕΚ) αριθ. 1279/98 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Αυγούστου 2005.
   
      Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.
      Βρυξέλλες, 29 Ιουλίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 21· κανονισμός όπως τροποποιήθηκε τελευταία από τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1).
   
      (2)  ΕΕ L 8 της 14.1.2003, σ. 18.
   
      (3)  ΕΕ L 176 της 20.6.1998, σ. 12· κανονισμός όπως τροποποιήθηκε τελευταία από τον κανονισμό (ΕΚ) αριθ. 1220/2005 (ΕΕ L 199 της 29.7.2005, σ. 47).
   
      (4)  ΕΕ L 155 της 17.6.2005, σ. 26.
   
      ΠΑΡΑΡΤΗΜΑ
      «
            ΠΑΡΑΡΤΗΜΑ I
            Παραχωρήσεις που εφαρμόζονται σε εισαγωγές στην Κοινότητα ορισμένων προϊόντων καταγωγής ορισμένων χωρών
            (ΔΠΕΧ = δασμός πλέον ευνοούμενης χώρας)
            
                        Χώρα καταγωγής
                     
                     
                        Αύξων αριθμός
                     
                     
                        Κωδικός ΣΟ
                     
                     
                        Περιγραφή
                     
                     
                        Ποσοστό του εφαρμοζόμενου δασμού
                        (% του ΔΠΕΧ)
                     
                     
                        Ετήσια ποσότητα από 1.7.2005
                        (τόνοι) (1)
                        
                     
                     
                        Ετήσια αύξηση από 1.7.2006
                        (τόνοι)
                     
                  
                        Ρουμανία
                     
                     
                        09.4753
                     
                     
                        0201
                        0202
                     
                     
                        Κρέατα βοοειδών, νωπά, διατηρημένα με απλή ψύξη ή κατεψυγμένα
                     
                     
                        Άνευ δασμού
                     
                     
                        4 000
                     
                     
                        0
                     
                  
                        09.4765
                     
                     
                        0206 10 95
                     
                     
                        Βρώσιμοι στύλοι διαφράγματος και διαφράγματα βοοειδών, νωπά ή διατηρημένα με απλή ψύξη
                     
                     
                        Άνευ δασμού
                     
                     
                        100
                     
                     
                        0
                     
                  
                        0206 29 91
                     
                     
                        Βρώσιμοι στύλοι διαφράγματος και διαφράγματα βοοειδών, κατεψυγμένα
                     
                  
                        0210 20
                     
                     
                        Κρέας βοοειδών, αλατισμένο ή σε άλμη, αποξηραμένο ή καπνιστό
                     
                  
                        0210 99 51
                     
                     
                        Στύλοι διαφράγματος και διαφράγματα βοοειδών
                     
                  
                        09.4768
                     
                     
                        1602 50
                     
                     
                        Προπαρασκευασμένο ή διατηρημένο κρέας ή εντόσθια βοοειδών
                     
                     
                        Άνευ δασμού
                     
                     
                        500
                     
                     
                        0
                     
                  
                        Βουλγαρία
                     
                     
                        09.4651
                     
                     
                        0201
                        0202
                     
                     
                        Κρέας βοοειδών, αλατισμένο ή σε άλμη, αποξηραμένο ή καπνιστό
                     
                     
                        Άνευ δασμού
                     
                     
                        2 500
                     
                     
                        0
                     
                  
                        09.4784
                     
                     
                        1602 50
                     
                     
                        Προπαρασκευασμένο ή διατηρημένο κρέας ή εντόσθια βοοειδών
                     
                     
                        Άνευ δασμού
                     
                     
                        660
                     
                     
                        60
                     
                  
         
            ΠΑΡΑΡΤΗΜΑ II
            Αριθ. φαξ ΕΚ (32 2) 292 17 34
            Διεύθυνση ηλεκτρονικού ταχυδρομείου: AGRI-Bovins-Import@cec.eu.int
            
               
         »
      
         (1)  Για τη Ρουμανία, ετήσια ποσότητα από 1.8.2005 (τόνοι).